แรงเงา (ละครโทรทัศน์ปี พ.ศ. 2544)

แรงเงา เป็นละครโทรทัศน์ไทยแนวจินตนิยม ชีวิต ปี 2544 ที่ดัดแปลงจากนวนิยายชื่อเดียวกันของนันทนา วีระชน ผลิตโดยบรอดคาซท์ ไทย เทเลวิชั่น จากการกำกับของชูศักดิ์ สุธีรธรรม นำแสดงโดยแอน ทองประสม และธีรเดช วงศ์พัวพันธ์ ออกอากาศทางช่อง 3 ตั้งแต่วันที่ 14 ธันวาคม พ.ศ. 2544 ถึงวันที่ 26 มกราคม พ.ศ. 2545 ต่อมาได้ถูกนำมารีรันอีกครั้งในปี พ.ศ. 2560 โดยเป็นละครเรื่องแรกที่ประเดิมช่วงเวลาใหม่คือช่วง “ละครดังข้ามเวลา”

 เนื้อเรื่อง 
มุตตา (แอน ทองประสม) หญิงสาวใส ซื่อ บริสุทธิ์ ออกจากบ้านในต่างจังหวัดและมุ่งหน้าสู่กรุงเทพฯ เพื่อหางานทำ จนได้ทำงานในกระทรวงแห่งหนึ่ง วีกิจ (ธีรเดช วงศ์พัวพันธ์) ซึ่งเป็นเพื่อนร่วมงานแอบชอบเธอ แต่มุตตากลับมองเขาเป็นแค่เพื่อนเท่านั้น เพราะเธอตกหลุมรัก เจนภพ (ยุทธพิชัย ชาญเลขา) ผอ.กองจอมเจ้าชู้ เจนภพแต่งงานและมีลูกแล้วถึงสามคน แต่เขาหลอกให้มุตตามีความสัมพันธ์กับเขา เมื่อ นพนภา (สาวิตรี สามิภักดิ์) ภรรยาของเขารู้เรื่องนี้ เธอจึงทำให้มุตตาอับอายต่อหน้าเพื่อนร่วมงาน มุตตากลับบ้านที่ต่างจังหวัด เธอรู้สึกหดหู่เพราะไม่สามารถอยู่กับคนที่เธอรักได้ เธอจึงผูกคอตายพร้อมกับลูกในท้องของเธอ ศพของเธอถูกพบโดย มุนินทร์ (แอน ทองประสม) พี่สาวฝาแฝดที่เพิ่งเดินทางกลับมาจากต่างประเทศ

มุนินทร์เป็นคนฉลาด มีไหวพริบ และเด็ดเดี่ยว เธอสวมรอยเป็นมุตตา น้องสาวของเธอ กลับมากรุงเทพฯ เพื่อทำงาน จากนั้นก็พยายามยั่วยวนและทำลายความสัมพันธ์ระหว่างเจนภพกับนพนภา ที่นั่น เธอเริ่มตกหลุมรักวีกิจหลานชายผู้มีนิสัยอ่อนโยนของเจนภพ วีกิจประหลาดใจกับความเปลี่ยนแปลงของมุตตา แต่เขากลับตกหลุมรักเธอมากขึ้นเรื่อย ๆ โดยไม่รู้ว่าเขากำลังถูกมุนินทร์หลอก

 นักแสดงและตัวละคร 
 ตัวละคร  นักแสดงหลัก มุนินทร์ (แฝดพี่)/มุตตา (แฝดน้อง) แอน ทองประสม วีกิจ ธีรเดช วงศ์พัวพันธ์ เจนภพ ยุทธพิชัย ชาญเลขา นพนภา สาวิตรี สามิภักดิ์ ตัวละคร  นักแสดงสมทบ รัชนก นุศรา ประวันณา สร้อยคำ ดวงใจ หทัยกาญจน์ นภางค์ พิศมัย วิไลศักดิ์

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์แนวชีวิตการทำงานไทย
หมวดหมู่:นวนิยายไทยที่ประพันธ์โดย นันทนา วีระชน
หมวดหมู่:ละครโทรทัศน์แนวรักชีวิตไทย